 ڪراچي (ويب ڊيسڪ) پاڪستان جي مشهور ڳائڻي قرت العين بلوچ چيو آهي ته اصل فيمنسٽ پنهنجي ڪم تي ڌيان ڏيندا آهن ۽ پنهنجا حق حاصل ڪرڻ لاءِ پِٽڪي ۽ روئڻ ۾ وقت ضايع ناهن ڪندا. قرت العين بلوچ سماجي رابطن واري ويب سائيٽ ٽوئيٽر تي پنهنجي هڪ ٽوئيٽ ۾ لکيو ته اصل فيمنسٽ پنهنجي ڪم تي ڌيان ڏيندا آهن جڏهن ته هو پنهنجا حق حاصل ڪرڻ لاءِ ائين روئڻ ۽ پٽڪي ۾ وقت ضايع ڪرڻ کان پاسو ڪندا آهن. ڳائڻي جي ٽوئيٽ بعد ڪيترن ئي ماڻهن سندس حمايت ڪئي جڏهن ته ڪجهه ماڻهن سندس ٽوئيٽ تان اخلاف ڪيو، جڏهن ته ڪجهه ماڻهن قرت العين جي ٽوئيٽ تي حيرت جو اظهار پڻ ڪيو.